Document ID: /roh_data/filtered/fineweb-2-filterrobots_roh.jsonl.gz/41880

Il renomau „Massiv intermediar da Tujetsch“ ei vegnius smaccaus ensemen dils Massivs dall’Aara (nord) e dil Gottard (sid). Aschia ei siu material daventaus smulus, quei che ha caschunau grondas difficultads tier la construcziun dil tunnel da basa dil Gottard. In territori interessant ei era il Cuolm da Vi. Da vegl enneu ha el sisum sfendaglias ed ei per part en moviment. Tenor il pli niev stan dallas enconuschientschas duess el denton buca periclitar il territori da habitadi. El senn positiv ei denton il crap scalegl enconuschents, ord il qual la renomada pegna da Tujetsch vegn fatga.